[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.12.2005

COM(2005) 633 τελικό

34η ΔΗΜΟΣΙΟΝΟΜΙΚΗ ΕΚΘΕΣΗ

γιαΤΟ ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ – ΕΓΤΠΕ, ΤΜΗΜΑ ΕΓΓΥΗΣΕΩΝ– ΟΙΚΟΝΟΜΙΚΟ ΕΤΟΣ 2004 –{SEC(2005) 1632}

ΠΙΝΑΚΑΣ ΠΕΡΙΕΧΟΜΕΝΩΝ

1. ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ 3

1.1. Προσχέδιο προϋπολογισμού 2004 3

1.2. Σχέδιο προϋπολογισμού 2004 3

1.3. Διορθωτική επιστολή για το 2004 3

1.4. Έγκριση του προϋπολογισμού για το οικονομικό έτος 2004 3

1.5. Τροποποιητικός προϋπολογισμός BR 1/2004 3

1.6. Τροποποιητικός προϋπολογισμός BR 10/2004 3

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ 4

A. Διαχείριση των πιστώσεων 4

2.1. Διαθέσιμες πιστώσεις για το οικονομικό έτος 2004 4

2.2. Εκτέλεση των διαθέσιμων πιστώσεων για το οικονομικό έτος 2004 4

2.3. Πιστώσεις που μεταφέρθηκαν αυτοδικαίως από το οικονομικό έτος 2003 στο οικονομικό έτος 2004 5

2.4. Πιστώσεις από μη αυτόματη μεταφορά από το οικονομικό έτος 2003 6

2.5. Μεταφορές πιστώσεων στο εσωτερικό του ΕΓΤΠΕ-τμήμα Εγγυήσεων 6

B. Προκαταβολές 6

2.6. Χορήγηση προκαταβολών στα κράτη μέλη 6

3. ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΟΙΚΟΝΟΜΙΚΟΥ ΕΤΟΥΣ 2004 7

4. ΠΑΡΑΤΗΡΗΣΕΙΣ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ 8

4.1. Υποκατηγορία 1α 8

4.2. Υποκατηγορία 1β 9

4.3. Ανάλυση των δαπανών ανά οικονομικό είδος 10

Παράρτημα – Δημοσιονομικό έτος 2004 – Τελική εκτέλεση των πιστώσεων του ΕΓΤΠΕ-τμήμα Εγγυήσεων 11

Σημείωση : Η παρούσα έκθεση συνοδεύεται από ένα έγγραφο εργασίας των υπηρεσιών της Επιτροπής. Το πλήρες κείμενο του εγγράφου εργασίας (στην αγγλική) και οι συνημμένοι πίνακες (στη γαλλική γλώσσα) θα δημοσιευθούν στο δικτυακό τόπο της ΓΔ Γεωργίας.

ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ

Προσχέδιο προϋπολογισμού 2004

Το προσχέδιο προϋπολογισμού (ΠΠ) για το οικονομικό έτος 2004 (το οποίο περιλάμβανε εκτιμήσεις για την ΕΕ-10) εγκρίθηκε από την Επιτροπή και προτάθηκε στην αρμόδια για τον προϋπολογισμό αρχή τον Μάιο 2003. Οι πιστώσεις που προτάθηκαν για το ΕΓΤΠΕ-τμήμα Εγγυήσεων ανήλθαν συνολικά σε 47 873,9 εκατ. ευρώ, ήτοι 41 337,9 εκατ. ευρώ, για την υποκατηγορία 1α και 6 536,0 εκατ. ευρώ για την υποκατηγορία 1β.

Σχέδιο προϋπολογισμού 2004

Τον Ιούλιο του 2003 το Συμβούλιο ενέκρινε το σχέδιο προϋπολογισμού (το οποίο περιλάμβανε εκτιμήσεις για την ΕΕ-10). Οι πιστώσεις της υποκατηγορίας 1α μειώθηκαν γενικά κατά 160,0 εκατ. ευρώ σε σύγκριση με το προσχέδιο προϋπολογισμού ενώ οι πιστώσεις για την υποκατηγορία 1β διατηρήθηκαν στο επίπεδο του προσχεδίου προϋπολογισμού.

Διορθωτική επιστολή για το 2004

Στα τέλη Οκτωβρίου 2003, η Επιτροπή ενέκρινε τη διορθωτική επιστολή αριθ. 2 στο προσχέδιο προϋπολογισμού για το οικονομικό έτος 2004 (το οποίο περιλάμβανε εκτιμήσεις για την ΕΕ-10) καθορίζοντας τις απαιτήσεις πιστώσεων σε 46 781,4 εκατ. ευρώ, εκ των οποίων 40 245,4 εκατ. ευρώ για την υποκατηγορία 1α και 6 536,0 εκατ. ευρώ για την αγροτική ανάπτυξη (υποκατηγορία 1β).

Έγκριση του προϋπολογισμού για το οικονομικό έτος 2004

Τον Δεκέμβριο 2003, εγκρίθηκε ο προϋπολογισμός του 2004 (για την ΕΕ-15). Οι πιστώσεις για το ΕΓΤΠΕ-τμήμα Εγγυήσεων ανήλθαν συνολικά σε 44 761,4 εκατ. ευρώ, ήτοι 39 958,4 εκατ. ευρώ για την υποκατηγορία 1α και 4 803,0 εκατ. ευρώ για την υποκατηγορία 1β.

Τροποπο ιητικός προϋπολογισμός BR 1/2004

Τον Απρίλιο 2004, η αρμόδια για τον προϋπολογισμό αρχή, με την τροποποίηση BR 1/2004, προσάρμοσε τις πιστώσεις του προϋπολογισμού για το οικονομικό έτος 2004, για το ΕΓΤΠΕ-τμήμα Εγγυήσεων (ΕΕ-25), στο ποσό των 46 781,4 εκατ. ευρώ, κατανεμόμενο ως εξής:

- για την υποκατηγορία 1α, οι πιστώσεις καθορίστηκαν σε 40 245,4 εκατ. ευρώ,

- για την υποκατηγορία 1β, οι πιστώσεις καθορίστηκαν σε 6 536,0 εκατ. ευρώ.

Τροποπο ιητικός προϋπολογισμός BR 10/2004

Οι ευνοϊκές εξελίξεις στις γεωργικές αγορές την περίοδο 2003/2004 είχαν ως αποτέλεσμα σημαντική υστέρηση εκτέλεσης των αρχικών πιστώσεων του προϋπολογισμού για το 2004, για το ΕΓΤΠΕ-τμήμα Εγγυήσεων. Λόγω των αυξημένων απαιτήσεων για πιστώσεις πληρωμών για τα Διαρθρωτικά ταμεία, η Επιτροπή πρότεινε τη μείωση των πιστώσεων για το ΕΓΤΠΕ-τμήμα Εγγυήσεων μέσω της τροποποίησης του προϋπολογισμού 10/2004, η οποία εγκρίθηκε από το Ευρωπαϊκό Κοινοβούλιο στις 2 Δεκεμβρίου 2004. Η μείωση αυτή αφορούσε μόνο τα καθεστώτα της υποκατηγορίας 1α του προϋπολογισμού και ανέρχονταν σε ποσό ύψους 1,7 δισεκατ. ευρώ. Επομένως, οι συνολικές πιστώσεις του προϋπολογισμού μειώθηκαν από 46 781,4 εκατ. ευρώ σε 45 081,4 εκατ. ευρώ ως εξής:

- υποκατηγορία 1α: οι πιστώσεις για το 2004 μειώθηκαν σε 38 545,4 εκατ. ευρώ,

- υποκατηγορία 1β: οι πιστώσεις για το 2004 παρέμειναν 6 536,0 εκατ. ευρώ.

ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

A. Διαχείριση των πιστώσεων

Διαθέσιμες πιστώσεις για το οικονομικό έτος 2004

Οι πιστώσεις που ήταν τελικά διαθέσιμες ανέρχονταν συνολικά σε 45 080 785 000 ευρώ. Η αρμόδια για τον προϋπολογισμό αρχή ενέκρινε τη μη αυτόματη μεταφορά πιστώσεων ύψους 41 200 000 ευρώ από το 2003 στο 2004.

Εκτέλεση των διαθέσιμων πιστώσεων για το οικονομικό έτος 2004

Δημοσιονομικές πράξεις

Στον επόμενο πίνακα παρατίθεται αναλυτική κατάσταση των δημοσιονομικών πράξεων που πραγματοποιήθηκαν κατά τη διάρκεια του οικονομικού έτους 2004:

σε ευρώ

1. Διαθέσιμες πιστώσεις – κανονικές πιστώσεις – μη αυτομάτως μεταφερόμενες πιστώσεις 2. Αναλήψεις υποχρεώσεων – για δαπάνες των ΚΜ επί κανονικών πιστώσεων – για δαπάνες των ΚΜ επί μη αυτομάτως μεταφερόμενων πιστώσεων – για άμεσες πληρωμές Συνολικές αναλήψεις υποχρεώσεων 3. Καταχωρήσεις – για δαπάνες των ΚΜ επί κανονικών πιστώσεων – για δαπάνες των ΚΜ επί μη αυτομάτως μεταφερόμενων πιστώσεων – για άμεσες πληρωμές Σύνολο καταχωρήσεων 4. Αυτοδικαίως μεταφερόμενες πιστώσεις – για δαπάνες των ΚΜ επί κανονικών πιστώσεων – για δαπάνες των ΚΜ επί μη αυτομάτως μεταφερθεισών πιστώσεων – για άμεσες πληρωμές Σύνολο αυτοδικαίως μεταφερόμενων πιστώσεων 5. Μη αυτομάτως μεταφερόμενες πιστώσεις 6. Ακυρούμενες πιστώσεις (= 1 – 2 – 5) | 45 080 785 000,00 41 200 000,00 42 608 520 270,96 41 200 000,00 2 110 823 926,05 44 760 544 197,01 42 608 520 270,96 41 200 000,00 658 618 528,22 43 308 338 799,18 0,00 0,00 1 452 205 397,83 1 452 205 397,83 49 500 000,00 311 940 802,99 |

Αυτοδικαίως μεταφερόμενες πιστώσεις

Οι πιστώσεις που μεταφέρονται αυτοδικαίως αντιπροσωπεύουν τη διαφορά μεταξύ των αναλήψεων υποχρεώσεων και των ποσών που έχουν πληρωθεί. Για το οικονομικό έτος 2004, το ποσό που αντιστοιχεί στις πιστώσεις που δέσμευσε η Επιτροπή ανέρχεται σε 1 452,21 εκατ. ευρώ για τις δαπάνες που πληρώνονται απευθείας από την ίδια και για τις οποίες όμως οι πληρωμές δεν είχαν ακόμη πραγματοποιηθεί στο τέλος του οικονομικού έτους.

Μη αυτομάτως μεταφερόμενες πιστώσεις

Κατ’ εφαρμογή των άρθρων 9 και 149 του δημοσιονομικού κανονισμού (EΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, η Επιτροπή αποφάσισε να προβεί σε μη αυτόματη μεταφορά πιστώσεων συνολικού ύψους 49,50 εκατ. ευρώ από το οικονομικό έτος 2004 στο οικονομικό έτος 2005. Πρόκειται για:

- 8,3 εκατ. ευρώ για τη θέση: 05.040101 «Επενδύσεις στις γεωργικές εκμεταλλεύσεις»,

- 8.1 εκατ. ευρώ για τη θέση: 05.040107 «Γεωργοπεριβαλλοντικά μέτρα»,

- 2,5 εκατ. ευρώ για τη θέση: 05.040109 «Βελτίωση της μεταποίησης και της εμπορίας γεωργικών προϊόντων»,

- 14,2 εκατ. ευρώ για τη θέση: 05.040110 «Δασοκομία-προηγούμενο καθεστώς»,

- 9,6 εκατ. ευρώ για τη θέση: 05.040112 «Ενθάρρυνση της προσαρμογής και ανάπτυξης των αγροτικών περιοχών»,

- 6,3 εκατ. ευρώ για τη θέση: 05.040113 «Λοιπά μέτρα αγροτικής ανάπτυξης»,

- 0,5 εκατ. ευρώ για τη θέση: 17.010404 «Πιλοτική μελέτη: μοντέλο χρηματοδότησης στο οποίο έχουν ενσωματωθεί οι κίνδυνοι που συνδέονται με τις επιζωοτίες που πλήττουν τα ζώα».

Πιστώσεις που μεταφέρθηκαν αυτοδικαίως από το οικονομικό έτος 2003 στο οικονομικό έτος 2004

Στον επόμενο πίνακα εμφαίνεται, συνολικά, η εκτέλεση των εν λόγω μεταφερόμενων πιστώσεων κατά τη διάρκεια του οικονομικού έτους 2004:

σε ευρώ

1. Αναλήψεις υποχρεώσεων που μεταφέρθηκαν – για δαπάνες των ΚΜ – για άμεσες πληρωμές Σύνολο 2. Αποδεσμεύσεις επί των μεταφερόμενων πιστώσεων – για δαπάνες των ΚΜ – για άμεσες πληρωμές Σύνολο 3. Πληρωμές – για δαπάνες των ΚΜ – για άμεσες πληρωμές Σύνολο καταλογισμών 4. Ακυρούμενες πιστώσεις (= 1 + 2 – 3) – για δαπάνες των ΚΜ – για άμεσες πληρωμές Σύνολο μεταφερόμενων πιστώσεων που ακυρώνονται | – 290 027 351,56 290 027 351,56 – (4 980 533,16) (4 980 533,16) – 271 092 704,60 271 092 704,60 13 954 113,80 13 954 113,80 |

Πιστώσεις από μη αυτόματη μεταφορά από το οικονομικό έτος 2003

Κατ’ εφαρμογή των άρθρων 9 και 149 του δημοσιονομικού κανονισμού (EΚ, Ευρατόμ) αριθ. 1605/2002 του Συμβουλίου της 25ης Ιουνίου 2003, η Επιτροπή αποφάσισε να προβεί σε μη αυτόματη μεταφορά πιστώσεων συνολικού ύψους 41,20 εκατ. ευρώ από το οικονομικό έτος 2003 στο οικονομικό έτος 2004.

Πρόκειται για μεταφορά 8,7 εκατ. ευρώ στη θέση 05.040109 (B01-4060) «Βελτίωση της μεταποίησης και εμπορίας γεωργικών προϊόντων», και 32,5 εκατ. ευρώ στη θέση 05.040111 (B01-4070) «Δασοκομία – νέο σύστημα, άρθρο 31».

Μεταφορές πιστώσεων στο εσωτερικό του ΕΓΤΠΕ-τμήμα Εγγυήσεων

Κατά το οικονομικό έτος 2004, η αρμόδια για τον προϋπολογισμό αρχή ενέκρινε τις ακόλουθες μεταφορές:

Μεταφορά αριθ. 14/04 μεταξύ κεφαλαίων[1]:

- από τα κεφάλαια 17.01 «Διοικητικές δαπάνες για το πεδίο πολιτικής «Υγεία και προστασία των καταναλωτών» (– 1 εκατ. ευρώ), 17.04 «Ασφάλεια των τροφίμων, υγεία και ορθή μεταχείριση των ζώων, υγεία των φυτών»(– 38,665 εκατ. ευρώ),

- στο κεφάλαιο 17.04 «Ασφάλεια των τροφίμων, υγεία και ορθή μεταχείριση των ζώων, υγεία των φυτών» (+ 39,665 εκατ. ευρώ)·

Μεταφορά αριθ. 07/04 μεταξύ κεφαλαίων (εκτός ΕΓΤΠΕ):

- από το κεφάλαιο 05.01 «Διοικητικές δαπάνες για τη γεωργία»(– 0,5 εκατ. ευρώ)·

Μεταφορά αριθ. 13/04 μεταξύ κεφαλαίων

- από τα κεφάλαια 05.02 «Φυτικά προϊόντα» (– 20 εκατ. ευρώ), 05.03 «Ζωικά προϊόντα» (– 80 εκατ. ευρώ),

- στο κεφάλαιο 17.04 «Ασφάλεια των τροφίμων, υγεία και ορθή μεταχείριση των ζώων, υγεία των φυτών» (+ 100 εκατ. ευρώ).

B. Προκαταβολές

Χορήγηση προκαταβολών στα κράτη μέλη

Σύστημα μηνιαίων προκαταβολών έναντι του καταλογισμού των δαπανών

Το άρθρο 7 του κανονισμού (ΕΚ) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής[2] προβλέπει ότι η Επιτροπή «αποφασίζει μηνιαίες προκαταβολές έναντι του καταλογισμού των δαπανών που πραγματοποιήθηκαν από τους εγκεκριμένους οργανισμούς πληρωμών». Οι προκαταβολές χορηγούνται στα κράτη μέλη στην αρχή του δεύτερου μήνα μετά από εκείνον κατά τον οποίο πραγματοποιήθηκαν οι δαπάνες των οργανισμών πληρωμών.

Στο καθεστώς των προκαταβολών υπόκεινται οι πληρωμές που πραγματοποιήθηκαν από τα κράτη μέλη την περίοδο από 16 Οκτωβρίου 2003 έως 15 Οκτωβρίου 2004. Για το δημοσιονομικό έτος 2004, το καθαρό ποσό προκαταβολών που καταβλήθηκε ήταν 42 649 720 270,96 ευρώ.

Αποφάσεις χορήγησης προκαταβολών που ελήφθησαν για το οικονομικό έτος 2004

Για το οικονομικό έτος 2004, η Επιτροπή εξέδωσε δώδεκα αποφάσεις χορήγησης μηνιαίων προκαταβολών.

Τον Δεκέμβριο του 2004, εγκρίθηκε συμπληρωματική προκαταβολή, με σκοπό την προσαρμογή των προκαταβολών που είχαν χορηγηθεί στο σύνολο των δαπανών που καταλογίζονται στο εν λόγω οικονομικό έτος.

Μειώσεις και αναστολές προκαταβολών

Κατά το 2004, το ποσό των διορθώσεων στο πλαίσιο των προκαταβολών που χορηγούνται στα κράτη μέλη ανήλθε σε – 78,36 εκατ. ευρώ.

ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΟΙΚΟΝΟΜΙΚΟΥ ΕΤΟΥΣ 2004

Οι γενικά ευνοϊκές εξελίξεις στις γεωργικές αγορές την περίοδο 2003/2004, καθώς και άλλοι παράγοντες, επηρέασαν το επίπεδο της δαπάνης του ΕΓΤΠΕ-τμήμα Εγγυήσεων σε ορισμένα πεδία του προϋπολογισμού για το 2004 και είχαν ως αποτέλεσμα σημαντική μη εκτέλεση των πιστώσεων ανάληψης υποχρεώσεων. Λόγω της μη εκτέλεσης των πιστώσεων και προκειμένου να ενισχυθούν οι διαθέσιμες πιστώσεις για τα διαρθρωτικά ταμεία, οι πιστώσεις ανάληψης υποχρεώσεων του ΕΓΤΠΕ-τμήμα Εγγυήσεων περικόπηκαν κατά 1,7 δισεκατ. ευρώ.

Στο συνημμένο πίνακα εμφαίνεται η εκτέλεση του προϋπολογισμού του έτους 2004 με τις διαφορές μεταξύ αυτής της εκτέλεσης και των πιστώσεων που περιλαμβάνονταν στον αρχικό προϋπολογισμό (BR αριθ. 1/2004) και στον τροποποιημένο προϋπολογισμό (BR αριθ. 10/2004).

Πράγματι, οι πιστώσεις ανάληψης υποχρεώσεων για την ΕΕ-25, βάσει του BR αριθ. 1/2004, ανέρχονταν σε 46 781,4 εκατ. ευρώ και μειώθηκαν, βάσει του BR αριθ. 10/2004, σε 45 081,4 εκατ. ευρώ. Από αυτές τις πιστώσεις μεταφέρθηκε ποσό 0,5 εκατ. ευρώ στην Γενική Διεύθυνση Περιβάλλοντος για τη χρηματοδότηση μελέτης σχετικά με τους περιβαλλοντικούς δείκτες. Οι διαθέσιμες πιστώσεις ανήλθαν συνεπώς σε 45 080,9 εκατ. ευρώ. Οι γεωργικές δαπάνες για το 2004 (συμπεριλαμβανόμενων των κτηνιατρικών μέτρων και της αλιείας) ανήλθαν σε ποσό 44 719,3 εκατ. ευρώ, δηλαδή παρουσίασαν μη εκτέλεση των πιστώσεων ανάληψης υποχρεώσεων –2 061,5 εκατ. ευρώ σε σύγκριση με τον αρχικό προϋπολογισμό (BR αριθ. 1/2004). Μετά το συνυπολογισμό της μείωσης κατά 1,7 δισεκατ. ευρώ των πιστώσεων ανάληψης υποχρεώσεων, η τελική υστέρηση εκτέλεσης των πιστώσεων του ταμείου ανήλθε σε – 361,5 εκατ. ευρώ, σε σύγκριση με το επίπεδο των πιστώσεων ανάληψης υποχρεώσεων βάσει του BR αριθ. 10/2004.

ΠΑΡΑΤΗΡΗΣΕΙΣ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

Υποκατηγορία 1α

Για την υποκατηγορία 1α, οι πιστώσεις του προϋπολογισμού σημείωσαν υστέρηση εκτέλεσης για όλα τα κεφάλαια του προϋπολογισμού, με εξαίρεση το κεφάλαιο 05 07 – Λογιστικός έλεγχος και 17 04 – Ασφάλεια των τροφίμων, υγεία και ορθή μεταχείριση των ζώων που σημείωσαν υπέρβαση εκτέλεσης των αντίστοιχων πιστώσεων. Ωστόσο, η υστέρηση εκτέλεσης αφορούσε κυρίως τα ακόλουθα κεφάλαια:

- «φυτικά προϊόντα» όπου η υστέρηση εκτέλεσης αφορούσε κυρίως τα σιτηρά, τις άμεσες ενισχύσεις για αροτραίες καλλιέργειες, τη ζάχαρη, τα κλωστικά φυτά, τα οπωροκηπευτικά και τον οίνο,

- «ζωικά προϊόντα» όπου η υστέρηση εκτέλεσης αφορούσε κυρίως το γάλα και το βόειο κρέας.

Κατωτέρω παρατίθεται σύντομη αιτιολόγηση της τελικής εικόνας της εκτέλεσης ορισμένων άρθρων του προϋπολογισμού, σε σύγκριση με τις αντίστοιχες τελικές πιστώσεις.

Άρθρο 05 02 01: Μέτρα παρέμβασης στην αγορά σιτηρών

Οι εσωτερικές και εξωτερικές συνθήκες στην αγορά και οι καιρικές συνθήκες επηρέασαν τον κλάδο. Η χαμηλή συγκομιδή για το έτος 2003, παγκοσμίως, οδήγησε σε αύξηση των διεθνών τιμών των διάφορων προϊόντων του κλάδου σε σύγκριση με τις υποθέσεις σύμφωνα με τις οποίες είχε καταρτιστεί ο προϋπολογισμός του 2004. Η κατάσταση αυτή οδήγησε σε μείωση των ποσοτήτων σιτηρών που εξήχθησαν και σε μείωση των πληρωμών για επιστροφές κατά την εξαγωγή σε σύγκριση με τις υποθέσεις που είχαν ληφθεί υπόψη για την κατάρτιση του προϋπολογισμού του 2004. Επιπλέον, η χαμηλή συγκομιδή οδήγησε επίσης σε μικρότερες ποσότητες αμύλου γεωμήλων για τις οποίες χορηγήθηκε επιστροφή κατά την παραγωγή καθώς και στο γεγονός ότι, κατά το μεγαλύτερο τμήμα του δημοσιονομικού έτους, οι επιστροφές κατά την παραγωγή για το άμυλο ήταν μηδενικές λόγω της υψηλής διεθνούς τιμής CAF Ρότερνταμ για τον αραβόσιτο.

Άρθρο 05 02 03: Άμεσες ενισχύσεις για τις αροτραίες καλλιέργειες

Η τελική ανακοίνωση των κρατών μελών της 15.02.2004 για τις καλλιεργούμενες εκτάσεις και τις αποδόσεις είχε ως αποτέλεσμα το ύψος της δαπάνης για άμεσες ενισχύσεις να είναι μικρότερο από αυτό που είχε ληφθεί υπόψη για την κατάρτιση του προϋπολογισμού του 2004.

Άρθρο 05 02 05: Ζάχαρη

Οι εξαχθείσες ποσότητες ζάχαρης ήταν σημαντικά μικρότερες της ποσότητας που είχε ληφθεί υπόψη όταν καταρτίστηκε ο προϋπολογισμός του 2004, με αποτέλεσμα να είναι μειωμένες οι πληρωμές για επιστροφές κατά την εξαγωγή.

Άρθρο 05 02 07: Κλωστικά φυτά

Η υστέρηση εκτέλεσης οφείλεται κυρίως στη μείωση των ενισχύσεων που καταβλήθηκαν για το βαμβάκι η οποία οφείλεται στη μείωση των ποσοτήτων που παράχθηκαν στην Ελλάδα και στην Ισπανία, σε σύγκριση με τις ποσότητες που είχαν ληφθεί υπόψη κατά την κατάρτιση του προϋπολογισμού του 2004.

Άρθρο 05 02 08: Οπωροκηπευτικά

Η υστέρηση εκτέλεσης του προϋπολογισμού οφείλεται κυρίως στις ευνοϊκές συνθήκες της αγοράς για τον κλάδο που οδήγησαν στην απόσυρση μικρότερων ποσοτήτων οπωροκηπευτικών από την αγορά και στην αύξηση των τιμών της μπανάνας, με αποτέλεσμα τη μείωση του αντίστοιχου ποσοστού της ενίσχυσης. Συνεπώς, η δαπάνη για τα εν λόγω μέτρα ήταν μικρότερη, συγκρινόμενη με τις πιστώσεις που είχαν προβλεφθεί με βάση τις αντίστοιχες υποθέσεις οι οποίες είχαν ληφθεί υπόψη κατά την κατάρτιση του προϋπολογισμού του 2004.

Άρθρο 05 02 09: Οίνος

Η μείωση των ενισχύσεων στον κλάδο προέκυψε λόγω της υψηλής ποιότητας του οίνου που παράχθηκε κατά την περίοδο 2003/04. Ο παράγοντας αυτός οδήγησε στη μη χρησιμοποίηση του καθεστώτος απόσταξης κρίσης με αποτέλεσμα να εισέρχονται ακόμη μικρότερες ποσότητες αλκοόλης στη δημόσια αποθεματοποίηση, καθώς και να χρησιμοποιούνται μικρότερες ποσότητες μούστου για τον εμπλουτισμό οίνων.

Άρθρο 05 03 01: Γάλα

Οι ευνοϊκές, εσωτερικές και εξωτερικές, συνθήκες της αγοράς γαλακτοκομικών επέτρεψαν τον καθορισμό των ενισχύσεων για το αποκορυφωμένο γάλα και το βούτυρο σε χαμηλότερα επίπεδα από αυτά που είχαν ληφθεί υπόψη κατά την κατάρτιση του προϋπολογισμού του 2004. Εξίσου, η συμπληρωματική εισφορά γάλακτος αφορούσε ποσότητα 4 φορές μεγαλύτερη από την ποσότητα που είχε ληφθεί υπόψη κατά την κατάρτιση του προϋπολογισμού του 2004, αυξάνοντας αντιστοίχως την είσπραξη της συμπληρωματικής εισφοράς γάλακτος.

Άρθρο 05 03 02: Βόειο κρέας

Η μείωση των πληρωμών προέκυψε λόγω της μείωσης των ποσοτήτων κρέατος και ζώντων ζώων που εξήχθησαν σε σύγκριση με τις ποσότητες που είχαν ληφθεί υπόψη κατά την κατάρτιση του προϋπολογισμού του 2004. Επιπλέον, η ενωρίτερη από την προβλεπόµενη πληρωµή (το 2003 αντί του 2004) των υπολοίπων ποσών που έπρεπε να επιστραφούν στα κράτη µέλη για τη χρηµατοδότηση του ειδικού καθεστώτος αγοράς βοείου κρέατος του 2001 οδήγησε στη μη χρησιµοποίηση των αντίστοιχων ποσών που περιλαμβάνονταν στον προϋπολογισμό του 2004.

Υποκατηγορία 1β

Άρθρο 05 04 01: Αγροτική ανάπτυξη (ΕΕ-15)

Το ΕΓΤΠΕ-τμήμα Εγγυήσεων χρησιμοποιεί τις πιστώσεις τις υποκατηγορίας 1β για να συγχρηματοδοτεί (κανονισμός (EΚ) αριθ. 1257/1999) τα 89 προγράμματα αγροτικής ανάπτυξης, τα οποία έχουν εγκριθεί για το σύνολο των 15 κρατών μελών για την περίοδο 2000–2006. Το έτος 2004, ποσοστό 98% των διαθέσιμων πιστώσεων καταβλήθηκαν για πραγματικές δαπάνες για αυτά τα προγράμματα. Επίσης καταβλήθηκε ποσό 41,9 εκατ. ευρώ το οποίο είχε μεταφερθεί από το 2003. Τα προγράμματα για τα οποία υπήρξε σημαντική υστέρηση εκτέλεσης των πιστώσεων του προϋπολογισμού ήταν : «Επενδύσεις στις γεωργικές εκμεταλλεύσεις», «Πρόωρη συνταξιοδότηση» (προηγούμενο καθεστώς), «Γεωργοπεριβαλλοντικά μέτρα» (προηγούμενο καθεστώς), Δασοπονία (προηγούμενο καθεστώς).

Άρθρο 05 04 04: Μεταβατικό μέσο για τη χρηματοδότηση της αγροτικής ανάπτυξης από το ΕΓΤΠΕ – Τμήμα Εγγυήσεων για τα νέα κράτη μέλη

Το ΕΓΤΠΕ-τμήμα Εγγυήσεων συγχρηματοδοτεί, μέσω του ως άνω μέσου, βάσει διαχωριζόμενων πιστώσεων (Κανονισμός (ΕΚ) αριθ. 1257/1999), τα προγράμματα αγροτικής ανάπτυξης για τα 10 νέα κράτη μέλη για την περίοδο 2004–2006, τα οποία εγκρίθηκαν το 2004. Για όλα τα προβλεπόμενα στον προϋπολογισμό ποσά αναλήφθηκαν υποχρεώσεις, ενώ οι πληρωμές ανήλθαν σε περίπου 628,9 εκατ. ευρώ.

Ανάλυση των δαπανών ανά οικονομικό είδος

Οι δαπάνες του ΕΓΤΠΕ-τμήμα Εγγυήσεων υποδιαιρούνται σε δύο μεγάλες κατηγορίες: τις επιστροφές κατά την εξαγωγή και τις λεγόμενες «δαπάνες παρέμβασης», όπου κατατάσσονται κυρίως οι άμεσες ενισχύσεις, η δημόσια αποθεματοποίηση, οι αποσύρσεις και εξομοιούμενες ενέργειες και οι λοιπές δαπάνες. Στα ανωτέρω προστίθεται επίσης μια τρίτη κατηγορία, οι δαπάνες για αγροτική ανάπτυξη, που δεν υπάγονται ούτε στις επιστροφές ούτε στις παρεμβάσεις.

Επιστροφές κατά την εξαγωγή

Η δαπάνη για επιστροφές κατά την εξαγωγή ανήρθε σε ποσό ύψους 3 384,2 εκατ. ευρώ, δηλαδή σε ποσοστό 7,6% των συνολικών δαπανών του ΕΓΤΠΕ-τμήμα Εγγυήσεων για το 2004, το οποίο έμεινε σχεδόν αμετάβλητο σε σύγκριση με το έτος 2003.

Άμεσες ενισχύσεις

Οι δαπάνες που κατατάσσονται στις «άμεσες ενισχύσεις» ανήλθαν σε 29 824,5 εκατ. ευρώ (17 122,7 εκατ. ευρώ για τις αροτραίες καλλιέργειες και 8 783,2 εκατ. ευρώ για την κτηνοτροφία), ήτοι ποσοστό 67 % των συνολικών δαπανών του οικονομικού έτους 2004 που ανήλθαν σε 44 760,5 εκατ. ευρώ. Το οικονομικό έτος 2003, οι εν λόγω δαπάνες αντιστοιχούσαν στο ίδιο σχεδόν ποσοστό των συνολικών δαπανών του ΕΓΤΠΕ-τμήμα Εγγυήσεων. Οι δαπάνες που καλύπτονται από την ονομασία «άμεσες ενισχύσεις» ορίζονται στο παράρτημα του κανονισμού (EΚ) αριθ. 1259/1999 της 17ης Μαΐου 1999 (ΕΕ L 160, σ. 113).

Αποθεματοποίηση

Οι δαπάνες αποθεματοποίησης ανήλθαν σε 322,4 εκατ. ευρώ, ήτοι ποσοστό 1% των συνολικών δαπανών του συγκεκριμένου οικονομικού έτους και εμφανίζονται μειωμένες έναντι του 2003, οπότε αντιστοιχούσαν στο 2% των συνολικών δαπανών. Πρόκειται κυρίως για αποθεματοποίηση σιτηρών (44,7 εκατ. ευρώ), οίνου (203,2 εκατ. ευρώ) και χοίρειου κρέατος (30,0 εκατ. ευρώ).

Λοιπές δαπάνες

Οι λοιπές δαπάνες παρέμβασης ανήλθαν σε 11 229,3 εκατ. ευρώ, ήτοι ποσοστό 25% του συνόλου των δαπανών του συγκεκριμένου οικονομικού έτους. Ο τίτλος αυτός καλύπτει τις δαπάνες που δεν ανήκουν στις προηγούμενες κατηγορίες.

Παράρτημα – Δημοσιονομικό έτος 2004 – Τελική εκτέλεση των πιστώσεων του ΕΓΤΠΕ-τμήμα Εγγυήσεων

[pic]

[1] 38 665 εκατ. ευρώ από τα άρθρα 17.0401 και 17.0404 στο άρθρο 17.0403.

[2] ΕΕ L 160 της 26.6.1999, σ. 103.